A határozati javaslat elfogadásához 
egyszerű többség szükséges!
3. Előterjesztés

HARC Község Önkormányzata KÉPVISELŐ-TESTÜLETÉNEK
2024. március 14. napján 17.30 órakor tartandó rendes ülésére

Tárgy: Döntés a 2024. évi Közbeszerzési Tervről
Előterjesztő: Tóth Gábor polgármester

Törvényességi ellenőrzést végezte: Herczig Viktória jegyző

Tisztelt Képviselő-testület!
A közbeszerzésekről szóló 2015. évi CXLIII. törvény 42.§ (1) bekezdése szerint az ajánlatkérők a költségvetési év elején, legkésőbb március 31. napjáig éves összesített közbeszerzési tervet készítenek az adott évre tervezett közbeszerzéseikről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.
A 42.§ (3) bekezdése értelmében a közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

A Magyarország 2022. évi központi költségvetéséről szóló 2021. évi XC. törvény 74.§ (1) bekezdése értelmében a közbeszerzésekről szóló 2015. évi CXLIII. törvény 15. § (1) bekezdés b) pontja szerinti nemzeti közbeszerzési értékhatár - kivéve a közszolgáltatói szerződésekre vonatkozó értékhatárt - 2022. január 1-jétől 2022. december 31-éig

a) árubeszerzés esetében 15,0 millió forint,

b) építési beruházás esetében 50,0 millió forint,

c) építési koncesszió esetében 100,0 millió forint,

d) szolgáltatás megrendelése esetében 15,0 millió forint,

e) szolgáltatási koncesszió esetében 30,0 millió forint.
A közszolgáltatói szerződésekre vonatkozó nemzeti közbeszerzési értékhatár 2022. január 1-jétől 2022. december 31-éig

a) árubeszerzés esetében 50,0 millió forint,

b) építési beruházás esetében 100,0 millió forint,

c) szolgáltatás megrendelése esetében 50,0 millió forint,

d) építési koncesszió esetében 200,0 millió forint,

e) szolgáltatási koncesszió esetében 100,0 millió forint.
Az elektronikus közbeszerzés részletes szabályairól szóló 424/2017. (XII.19.) Korm. rendelet 7.§ (5) bekezdése értelmében az ajánlatkérő a Kbt. 42. § (1) bekezdése szerinti közbeszerzési terv minimális adattartalmaként az EKR-ben megadja:

a) a közbeszerzés tárgyát,

b) a közbeszerzés tervezett mennyiségét,

c) a közbeszerzésre irányadó eljárási rendet,

d) a tervezett eljárás fajtáját,

e) az eljárás megindításának tervezett időpontját, és

f) a szerződés teljesítésének várható időpontját.

A fentiek figyelembe vételével elkészült Harc település 2024. évi közbeszerzési terve.
H a t á r o z a t i   j a v a s l a t:




…/2024. (III.14.) önkormányzat határozat:

a 2024. évi Közbeszerzési Tervről
Harc Község Önkormányzatának Képviselő-testülete Harc Község Önkormányzat 2024. évi Közbeszerzési Tervét az előterjesztés melléklete szerinti tartalommal fogadja el.
Felelős: Tóth Gábor polgármester, EKR rendszerbe rögzítésért jegyző

Határidő: 2024. március 31.

Határozatról értesül:
Pénzügy




Irattár
Harc, 2024. március 8.
P.H.

